open-index/open-wikipedia-markdown huggingface dataset:
Spellemannprisen 1999

**Spellemannprisen 1999** var den tjueåttende utgaven av Spellemannprisen og ble delt ut i Oslo Spektrum fredag 25. februar 2000. Lene Marlin ble kveldens store vinner med hele fire prisen for sitt debutalbum *Playing My Game* og singelen «Sitting Down Here». Ole Ivars ble Årets spellemann og vant dessuten klassen danseorkester for tredje gang mens folkemusikeren Sven Nyhus ble tildelt juryens hederspris. 

Det ble for første gang delt ut pris i den nye klassen årets musikkvideo. Prisen ble riktignok også delt ut i 1986, men ble nå innført som fast klasse. Det ble dermed utdelt 19 priser, det høyeste antall priser inntil da. Vinner av årets låt ble avgjort ved publikumsavstemning. Det ble ikke offentliggjort nominerte i klassene Årets spellemann og årets artist. 315 musikkinnspillinger var påmeldt.

Som de to foregående årene var prisutdelingen delt i to deler hvor andre del fokuserte på klassene innen populærmusikk. NRK produserte og overførte utdelingen direkte på NRK1 og NRK P1. Programledere var Annbjørg Lien og Bård Tufte Johansen. Prisutdelingen huskes ellers for at prisutdeler Kristopher Schau utropte sine venner i Black Debbath til vinnere i klassen hardrock i stedet for The Kovenant.
__NOTOC__
## Vinnere

## Øvrige nominerte
Popsolist:
* Morten Abel – *[[Here We Go Then, You and I]]*
* Claudia Scott – *[[Soul on Soul]]*

Popgruppe:
* Locomotives – *Albert*
* Thinkerbell – *Thinkerbell*

Rock:
* Bigbang – *[[Electric Psalmbook]]*
* Vidar Busk & His True Believers – *[[Atomic Swing]]*
* Kåre & the Cavemen – *Long Days Flight Till Tomorrow*
* Monopot – *Something Is Like Nothing Was*

Hardrock:
* Black Debbath – *[[Tung, tung politisk rock]]*
* Dimmu Borgir – *[[Spiritual Black Dimensions]]*

Dance:
* Mental Overdrive – *Ad Absurdum*
* Sternklang – *Neolounge*

Folkemusikk/gammaldans:
* Nye Ringnesin – *[[Leik (album)|Leik]]*
* Sven Nyhus – *Pols i Rørostraktom*

Danseorkester:
* Ingemars – *[[Spellemenn østpå skogen]]*
* Nordre Sving – *Livets glade gutter*

Jazz:
* Vigleik Storaas – *Open Excursions*
* The Trio – *Meet the Locals*

Klassisk musikk:
* Leif Ove Andsnes – *Verker av Shostakovich, Britten, Enesco*
* Oslo Filharmoniske Orkester – *Johannes Brahms: Symf. 2 & 3*

Samtidsmusikk:
* Cikada, Oslo Sinfonietta, Trondheim Symfoniorkester, Riise, Eggen – *Jon Øivind Ness: Dandy Garbage*
* Cikada, Oslo Sinfonietta, Lindberg, Eggen – *Bernt Sørensen: Birds and Bells*

Viser/viserock:
* Bjørn Eidsvåg – *[[Tapt uskyld]]*
* Henning Kvitnes – *[[Heartland]]*

Åpen klasse:
* Ketil Bjørnstad – *20 variasjoner...*
* Brazz Bros – *Ngoma*
* Furuholmen, Bjerkestrand, Wadling – *Hermetic*
* Oslo Kammerkor – *Bergtatt*

Barneplate:
* Eldbjørg Raknes – *Det bor en gammel baker..*
* Geirr Lystrup – *Krystallslottet*

Årets musikkvideo:
* Baba Nation – «Too Bad»
* Lene Marlin – «Sitting Down Here»
* Locomotives – «Atomic»
* Multicyde – «Not for the Dough»

Årets nykommer:
* Bigbang – *[[Electric Psalmbook]]*
* Madrugada – *[[Industrial Silence]]*

Årets låt:
* Multicyde – «Not for the Dough»
* Baba Nation – «Too Bad»
* Morten Abel – «Tulipz»
* Savoy – «Star»

## Referanser


## Kilder
* 
* 
*
TV 2 Nyheter

**TV 2 Nyheter** er et merkenavn for nyheter, og en TV-kanal eid og drevet av TV 2 Gruppen. Merkenavnet omfatter alle nyheter på fjernsyn, nett og nye medier. TV-kanalen sender nyheter hele døgnet, og ble Norges første riksdekkende nyhetskanal. Terje Svabø og Mah-Rukh Ali ledet kanalens første ordinære sending 15. januar 2007 klokken 12. De første syv månedene ble samtlige sendinger avviklet fra hovedkontoret i Bergen. Fra 12. august 2007 overtok Oslo-kontoret avvikling av sendingene på dagtid. Kanalen begynte med HD-sendinger høsten 2014.

TV-kanalen hadde en markedsandel på 2&nbsp;% i perioden januar&ndash;april 2012, en nedgang på 0,1 prosentpoeng sammenlignet med samme periode året før. I 2017 var seerandelen på 2,9%. Det mest sette programmet er en politipressekonferanse som ble vist under 22-Nyhetene fredag 18. januar 2018. Den hadde 202&nbsp;000 seere. Før det var det ettermiddagen 22. juli 2011 som hadde rekorden med 174&nbsp;000 seere.

I 2022 byttet TV-kanelen navn fra TV 2 Nyhetskanalen til TV 2 Nyheter, i tråd med TV 2s merkevarestrategi.

## Programmer
**Nyhetshjulet**: Løpende nyhetsoppdateringer fra NTB, TV 2 Nyhetene, TV 2 Sporten og NA24.no.  

'''Nyhetsmorgen''': Går i helgene, aktuelle gjester, reportasjer, nyheter og oppdaterte værmeldinger. Med Gaza-krigen og lanseringen av *Nyhetsmorgen* (da kalt *Nyhetsfrokost*) fikk TV-kanalen*TV 2 Nyheter* ny seerrekord, med 433 000 seere søndag 4. januar 2009.

'''Nyhetskompaniet''': Et panelprogram som tar opp aktuelle saker. Programmet sendes på kanalen 16:00 til 18:30 på hverdager, og 9:00-10:00 i helgen. Som med andre TV2-programmer kan det ses med TV2-appen TV 2 Play. Programledere var per april 2025 Ane Rostad Stokholm, Yvonne Fondenes og Rune Kjos.

## Programledere

* Yvonne Fondenes
* Arill Riise
* Morten Sandøy
* Kjetil H. Dale
* Sturla Dyregrov
* Rune Kjos
* Fin Gnatt (Sportsnyhetene)
* Annemarta Giske (Sportsnyhetene)
* Finn Erik Robstad
* Robert Henriksen
*Selda Ekiz
* Guri Solberg
* Selma Joner
## Se også
*TV 2
*TV 2 Zebra
*TV 2 Livsstil
*TV 2 Nyhetene
*TV 2 Sport
*TV 2 Sport Premium
*18.30 Nyhetene
*21 Nyhetene
*Nyhetene rundt midnatt

## Referanser


## Eksterne lenker
* 
* 

## Fotnoter
Little Britain (andre betydninger)

**Little Britain** kan vise til:

* Little Britain er en eldre engelsk betegnelse for **[[Bretagne]]** i Frankrike. 
* Little Britain er ei gate i City of London.
* Little Britain er et område i staten New York, USA.
* Little Britain er en britisk TV-serie.
Harris Birkeland

**Harris Birkeland** (1904&ndash;1961) var en norsk teolog og semittolog. Han ble utnevnt til professor i semittiske språk ved Universitetet i Oslo i 1948. Birkeland innførte den strukturelle metode i studiet av semittiske språk og har publisert flere språkvitenskapelige og religionshistoriske arbeider.

Birkeland var sammen med Sverre Aalen og Ivar P. Seierstad de eneste som fikk godkjent doktorgrad i Det gamle testamente av Sigmund Mowinckel, som var Birkelands lærer ved universitetet. Birkeland regnes også som den eneste egentlige arvtaker av Mowinckel.

I 1983 skrev Rune Birkeland en hovedoppgave der han undersøkte hans forskning: *Kongen og hans fiendar – ei framstilling og vurdering av Harris Birkelands salmeforskning.*

## Bibliografi
* The Quran 1999 
* Koranen i utvalg 1989 
* Lærebok i hebraisk grammatikk 1984, 1975, 1967 og 1950 
* Muslim interpretation of Surah 107 1958 
* Birkland, Harris. The Lord Guideth: Studies in Primitive Islam. Oslo: Ikommisjon Hos H. Aschehoug & Co., 1956
* Some reflexions on Semitic and structural linguistics 1956] 
* The legend of the opening of Muhammed's breast 1955 
* The evildoers in the Book of psalms 1955 
* Old Muslim opposition against interpretation of the Koran 1955 
* Myt och historia i Psaltaren 1955 
* Nordens historie i middelalderen etter arabiske kilder 1954 
* Stress patterns in Arabic 1954 
* The language of Jesus 1954 
* Koranen i utvalg 1952 
* Palestinaproblemet og dets historiske bakgrunn 1952 
* Growth and structure of the Egyptian Arabic dialect 1952 
* Jeremia, profet og dikter 1950 
* Språk og religion hos jøder og arabere 1949 
* Allahs sendebud 1942 
* Zaratustra, Irans profet 1943
* Hvorledes Bibelen ble til 1941 
* Altarabische Pausalformen 1940 
* Akzent und Vokalismus im Althebräischen 1940 
* Minnetale over professor Alexander Seippel 1938 
* Zum hebräischen Traditionswesen 1938 
* εÃnî und εãnãw in den Psalmen 1933 
* Die Feinde des Individuums in der israelitischen Psalmenliteratur 1933 
* Grunnriss av hebraisk syntaks 1932 

## Referanser
Fylkesvei 4856

**Fylkesvei 4856** går mellom Ørpetveit og Flotmyr i Haugesund.

Frem til 2019 hadde veien betegnelsen fylkesvei 938 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Islandsbotn

**Islandsbotn** er et område, idrettsanlegg og veikryss like vest for tettstedet Silsand i Senja kommune, Troms. Islandsbotn ligger innerst i Laksfjorden på Senja midt mellom boligområdene Laukhella og Vasshaug.

**Islandsbotn** er også et idrettsanlegg tilhørende fotballklubben FK Senja. Islandsbotn har to kunstgressbaner i full størrelse, i tillegg til klubbhus og tribune med ca. 250 sitteplasser. Den nyeste kunstgressbanen, som sto klar i 2007, er FK Senjas hjemmebane, og fikk foran sesongen 2008 navnet **Senja stadion**.  Islandsbotn er hvert år arena for *Midnattsol Cup*, en stor fotballturnering for aldersbestemte lag, med FK Senja som arrangør.

;Veikryss:
 mot Stonglandseidet tar av fra  mellom Målselv og Torsken.

## Eksterne lenker
*
Vladimir Dratsjov

**Vladimir Petrovitsj Dratsjov** (russisk Владимир Петрович Драчёв, født 7. mars 1966 i Petrozavodsk) er en belarusisk tidligere skiskytter.

Han hadde tidligere russisk statsborgerskap og startet for Russland frem til 2002. Dratsjov vant fire VM-gull i løpet av karrieren (to individuelt og to for lag). Han har også to olympiske stafettmedaljer for Russland (sølv i 1994 og bronse i 1998).

## Meritter
* **OL**
** 1994: Sølv på stafetten
** 1998: Bronse på stafetten
* **[[VM i skiskyting|VM]]**
** 1994: Sølv i lagøvelsen
** 1996: Gull på sprinten og stafetten, sølv på normaldistansen og i lagøvelsen)
** 1998: Gull på jaktstart, bronse i lagøvelsen
** 1999: Sølv på fellesstarten og stafetten
** 2000: Gull på stafetten
** 2003: Bronse på stafetten
* **[[Verdenscupen i skiskyting|Verdenscupen]]**
** 1995/1996: Vinner sammenlagt
** 2002/2003: Nummer 2 (etter Ole Einar Bjørndalen)

Dratsjov vant totalt 15 enkeltrenn i verdenscupen.

## Referanser


## Eksterne lenker
*
Stonglandseidet

**Stonglandseidet** er ei bygd og et poststed (postnummer 9392) i Senja kommune på øya Senja i Troms. Bygda er sentrum for den sørlige delen av tidliger Tranøy kommune, og har bl.a dagligvareforretning, sparebank, sykehjem og barne- og ungdomsskole. Tidsskriftet *[[Nordnorsk Magasin]]* kommer ut på Stonglandseidet. Stedet har om lag 200 innbyggere.

På Stonglandseidet ligger også avdelingskontoret under Midt-Troms Museum, Senjamuseet som har museer rundt på Senja. De holder til i Bankbygget, som også er eier av bygningen.

Bygda ligger ved eidet innenfor halvøya Stonglandet, lengst sør på Senja og er også veiknutepunkt for området. Nordfra kommer fylkesvei 860 (43&nbsp;km) fra Islandsbotn ved Silsand, som ender på Stonglandseidet. Sørover går Fv 223 langs østsiden av Stonglandet mot Stangnes og Lekangsund og kommunal vei langs vestsiden til Hofsøya. Vestover går Fv 221 mot Skrolsvik (20&nbsp;km), hvor det er hurtigbåtforbindelse med Harstad.

## Eidet grunnkrets
**Eidet grunnkrets** omfatter et større område, men de aller fleste innbyggerne bor på selve Stonglandseidet. Langs Tranøyfjorden, nord for eidet, er de viktigste bebodde stedene Jøvik og Vassvik. Grunnkretsen omfatter dessuten grendene på den nordlige delen av Stonglandshalvøya. Areal: 52,72&nbsp;km².

Eidet, som tilhører Stonglandet delområde, grenser i sør til grunnkretsen med samme navn, i vest til Å og Rødsand og i nord til Tranøybotn. Over fjorden i øst ligger Dyrøy kommune.

Utvikling i folketallet de senere år:
Varroa destructor

**Varroamidden** (*Varroa destructor*) er en midd som angriper honningbier.

De er omrkring 2&nbsp;mm store og har en oval form.

Parede hunnmidd er utvendige parasitter som suger hemolymfe. De parasitterer både voksne bier og yngel.

De kan skape problemer for birøktere. I Norge bekjempes de med å fjerne droneyngel (varroamidden foretrekker disse for formering) og oksalsyrebehandling.   Hvis en kube er sterkt angrepet benyttes maursyre.

Muligens kan noen bier bli resistente mot midden.

## Referanser


## Eksterne lenker
*
Gunnar Cramer

**Gunnar Cramer** er navnet til flere personer:

*Gunnar Cramer (psykiater) – en lege og psykiater
*Gunnar Cramer (jurist) – en jurist og advokat
Hylstunnelen

**Hylstunnelen** er en tunnel på riksvei 13 i Suldal kommune i Rogaland. Tunnelen går gjennom Rindanuten mellom Suldalsvatnet og Hylsdalen. Tunnelen er 2320 meter lang, og ble åpnet i 1980.

I likhet med mange andre tunneler i Norge er Hylstunnelen plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Ivarsflottunnelen
*Vågstunnelen
*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page
Dronninggelé

**Dronninggelé** er et næringsrikt fôrstoff som bier gir til yngelen. Den framstår som tykk og hvit. Dronninggelé gis til alle larver tidlig i utviklingen. De larvene som skal bli dronninger får geléen gjennom hele sin utviklingsperiode. Den næringsrike geléen gjør at individet utvikler kjønnsorganer og blir fertilt. 

Dronninggelé inneholder blant annet pantotensyre og pyridoksin, men er ikke ansett som en god næringskilde for mennesker – mengden er ikke nødvendigvis stor nok til å dekke et menneskes behov. Den brukes også i fremstillingen av skjønnhetsprodukter, som ansikts- og hudkremer, selv om det ikke er godt bevisgrunnlag for dens effekter.

## Referanser


## Eksterne lenker
*
Sussex Police

**Sussex Police** er en regional britisk politistyrke med ansvar for East Sussex og West Sussex, inkludert den enhetlige myndigheten Brighton and Hove. 

Det var opprinnelig egne politistyrker i de to grevskapene. Disse ble midlertidig slått sammen under andre verdenskrig, en ordning som varte fra 1943 til 1947. I 1967 ble de permanent sammenslått, med virkning fra 1. januar 1968.

Politidistriktet er delt inn i seks divisjoner, som igjen er delt inn i distrikter. 

Kontrollmyndigheten for styrken er Sussex Police Authority, som har sytten medlemmer. Ni er folkevalgte rådsmedlemmer fra grevskapene og den enhetlige myndigheten, tre er fredsdommere og fem er uavhengige medlemmer.

I et forslag til ny struktur for det britiske politiet ble det 20. mars 2006 anbefalt å slå sammen Sussex Police med Surrey Police. Planene ble oppgitt i juli 2006.

## Sussex Police Museum

Sussex Police Museum ligger i Brighton, og er i motsetning til mange andre politimuseer åpent for allmennheten. Det ble åpnet 4. mai 2005, og har en stor samling memorabilia knyttet til politiet i området. Museet ligger i den gamle politistasjonen i Brighton, under rådhuset.
Spellemannprisen 1998

**Spellemannprisen 1998** var den tjuesyvende utgaven av Spellemannprisen og ble delt ut i Oslo Spektrum fredag 19. februar 1999. Leif Ove Andsnes ble Årets spellemann, Ole Paus ble tildelt juryens hederspris mens Bertine Zetlitz vant to priser; årets nykommer og popsolist. 

For første gang på mange år var det ingen endring i prisklassene, og det ble delt ut 18 priser i de samme klassene som året før. Vinner av årets låt ble avgjort ved publikumsavstemning. Det ble ikke offentliggjort nominerte i klassene Årets spellemann og årets artist. Som året før var utdelingen todelt hvor første del hadde fokus på pop og rockrelaterte klasser, mens andre del tok for seg øvrige klasser. Claus Wiese og Bjørn Eidsvåg ledet hver sin del av utdelingen. Sendingen ble produsert av NRK og overført direkte på NRK1 og NRK P1.

## Vinnere

## Øvrige nominerte
Popsolist:
* Frost – *Bedsit Theories*
* Sigvart Dagsland – *[[Fri (Sigvart Dagsland-album)|Fri]]*

Popgruppe:
* Babel Fish – *[[Babel Fish (album)|Babel Fish]]*
* Trang Fødsel – *[[Feber (album)|Feber]]*

Rock:
* The Yum Yums – *Sweet as Candy*
* Vidar Busk & His True Believers – *[[I Came Here To Rock]]*

Hardrock:
* Covenant – *Nexus Polaris*
* Dimmu Borgir – *[[Godless Savage Garden]]*
* Mundanus Imperium – *The Spectral Spheres Coronation*

Dance:
* Information – *Artifacts*
* Jan Bang – *Pop Killer*

Folkemusikk:
* Bukkene Bruse – *[[Steinstolen]]*
* Frode Nyvold – *Skjemt og sjanti*

Danseorkester/gammaldans:
* Ole Ivars – *[[På cruise og tvers]]*
* Scandinavia – *[[Christmas Songs|God jul og godt nyttår]]*

Jazz:
* The Brazz Brothers – *Towards the Sea*
* Staffan William-Olsson – *Smile*

Klassisk musikk:
* Leif Ove Andsnes – *Brahms; Klaverkonsert nr. 1 og tre intermezzi, op. 117*
* Truls Mørk – *Miaskovsky/Prokofiev*

Samtidsmusikk:
* Peter Herresthal – *Please Accept My Ears!*
* Einar Henning Smebye – *Piano*

Viser/viserock:
* Herborg Kråkevik – *Herborgs verden*
* Kari Bremnes – *[[Svarta Bjørn (album)|Svarta Bjørn]]*

Åpen klasse:
* Jan Magne Førde – *[[Domen (album)|Domen]]*
* Lars Martin Myhre – *Hysj*
* Ole Paus, Oslo Kammerkor – *[[Det begynner å bli et liv|Det begynner å bli et liv, det begynner å ligne en bønn]]*
* SKRUK – *Stjernen ledet de vise menn*

Barneplater:
* Anita Skorgan, Odd Børretzen – *Våre beste barnesanger 4*
* Maj Britt Andersen – *[[Chevina]]*
 
Årets nykommer:
* Päronsoda – *[[A Nightclub in Tunisia]]*
* The Getaway People – *The Getaway People*

Årets låt:
* Racer BK – «Bønda fra nord»
* Trang Fødsel – «Drømmedame»
* Babel Fish – «Out of the Blue»
* Di Derre – «Slå meg på»

## Referanser


## Kilder
* 
* 
*
Fandom

**Fandom**, også kalt **Wikia** (spesielt før oktober 2016) og **Wikicities** før 2006, er et domene og en samling av wikier drevet av **Wikia, Inc.,** som er et aksjeselskap grunnlagt av Wikipedias grunnlegger Jimmy Wales og Angela Beesley i oktober 2004, og styres av Perkins Miller som administrerende direktør. Fandom kjører på programvaren MediaWiki, det samme som blir brukt av Wikimedia Foundation. Wikia, Inc. får inntekter fra reklamering og solgt innhold, og publiserer mest brukerskapt tekst under copyleft-lisenser. Selskapet kjører også det tilknyttede Fandomredaksjonsprosjektet, som publiserer popkultur- og gamingnyheter.

De fleste wikier bruker domenet *fandom.com,* mens fiksjonsunivers som er lisensfrie bruker domenet *wikia.org*.

Nettstedet forsøkte i januar 2008 å lage sin egen søkemotor Wikia Search, som en mer åpen søkemotor enn alternativene fra Google, Yahoo og Microsoft, men denne ble avviklet etter litt over et år, i mars 2009.

## Referanser


## Eksterne lenker
*
Klaus Siebert

**Klaus Siebert** (1955-2016) var en tysk skiskytter.

Under VM 1979 i Ruhpolding vant Siebert verdensmesterskapet på 20&nbsp;km. Han ble verdensmester i stafett med DDRs lag i 1978, og tok han olympisk sølvmedalje i stafetten i OL 1980 i Lake Placid.

I 1979 vant han verdenscupen sammenlagt. Han har også andre- og tredjeplass sammenlagt.

Etter at han la opp som aktiv skiskytter, Siebert arbeidet som trener. Han trente i mange år Ricco Groß, før han i 2004 ble skytetrener for det østerrikske landslaget. I juli 2006 signerte han en toårig kontrakt som hovedtrener for det kinesiske landslaget.

## Referanser




## Eksterne lenker
*
U2 (andre betydninger)

**U2** kan ha flere betydninger:
* U2 (band)
* Spionflyet Lockheed U-2
* U2-affæren, hendelse under den kalde krigen 
* Ulike ubåter med benevnelsen U-2
* U2 gitar, den elektriske gitaren lagd av Danelectro
* U2 (Berlins undergrunnsbane)
* Linje på Frankfurts metro
* Databaseplattform tilknyttet IBM og Rocket Software
Fylkesvei 4802

**Fylkesvei 4802** går mellom Storasund i Haugesund og Røyksund i Karmøy.

Før T-forbindelsen ble tatt i bruk 2013 var fylkesvei 834 del av veien.

Frem til 2019 hadde veien betegnelsen fylkesvei 831 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gunnar Cramer (psykiater)

**Gunnar Per Cramer** (født 1947) er en norsk psykiater med gruppeterapi som spesialitet.

Cramer ble cand.med. ved Universitetet i Oslo i 1975. Han ble godkjent spesialist i psykiatri 1981. Han har også fem års utdanning som gruppanalytiker i Oslo under ledelse av *The Institute of Group Analysis London* og er utdannet innen felter som gestaltterapi, primalterapi og psykoanalytisk psykoterapi. 

Han startet yrkeskarrieren som distriktslege i Lofoten. I 1981 etablerte han Institutt for Funksjonell Psykoterapi i Oslo sammen med psykolog Ole Jørgen Falch. Ved samme institutt etablerte han i 1988 *Bedriftspsykologisk Rådgivningstjeneste* sammen med kollega Dag Furuholmen. 

Cramer har arbeidet som gruppeterapeut, familieterapeut og ekteskapsterapeut, og har siden slutten av 1980-årene drevet psykologiske treningsseminarer (PFT) årlig sammen med blant annet Furuholmen. Han har også holdt seminarer og kurs for bedrifter hvor konfliktløsning og teambuilding er viktige elementer, samt forebyggende kurs for leger for å klargjøre og utvikle legerollen med tanke på å forebygge slitasje i rollen.

Han er medforfatter på boka *Våg mer!: en bedre hverdag med psykologisk trening* (2008).

Gunnar Cramer er sønn av sykepleier og sykehjemsbestyrer Maria Theresia Cramer (f. 1914, d. 1999), som kom til Norge som tysk flykting i 1945.

## Referanser
David Moyes

**David William Moyes** (født 1963) er en skotsk fotballtrener og tidligere fotballspiller, som er manager for .

Han har tidligere vært manager for klubbene , Manchester United, Real Sociedad,  og .

## Spillerkarriere
Moyes begynte sin karriere som fotballspiller i skotske  fra 1980 til 1983. Etter syv år i England i klubbene Cambridge United,  og Shrewsbury Town, gikk turen tilbake til Skottland og Dunfermline Athletic og senere til Hamilton Academical. Moyes avsluttet spillerkarrieren i Preston North End i 1998.

## Managerkarriere
### Preston
David Moyes ble ansatt som manager for Preston North End i januar 1998. Han fortsatte som manager for klubben fram til mars 2002, da han ble hentet til Everton.

### Everton
Moyes tok over som manager for Everton første gang etter Walter Smith 14. mars 2002. I løpet av sine elleve år som manager for Everton, ble han kåret til månedens manager ti ganger. Bare Alex Ferguson (27) og Arsène Wenger (12) har vunnet prisen flere ganger.

### Manchester United
Den 9. mai 2013 ble det offentliggjort at Moyes skulle ta over som manager for Manchester United fra 1. juli 2013. Alex Ferguson offentliggjorde sin avgang dagen før, og styret i klubben fulgte Fergusons anbefaling om å ansette Moyes som ny manager. Moyes skrev under en seksårskontrakt med Manchester United. Tiden i United var svært vanskelig for Moyes. Laget røk ut av FA-cupen med en gang, og det misset finaleplassen i Capital One cup etter et pinlig tap mot Sunderland. I ligaen gikk det aller verst – han forlot laget på 7.-plass. I Champions League gikk det langt bedre, og laget røk ut mot regjerende mester Bayern München. I overgangsvinduet sommeren 2013 kjøpte Moyes kun Marouane Fellaini. Moyes fikk sparken 22. april 2014.

### West Ham
Den 7. november 2017 ble han ansatt som ny manager for .

### Everton
I januar 2025 returnerte Moyes til managerjobben i Everton, etter at Sean Dyche fikk sparken.

## Meritter
### Spiller
;Celtic
* Premier Division (1): 1981–82

;Bristol City
* Associate Members' Cup (1): 1986

;Preston North End
* Football League Two (1): 1995–96

### Manager
;Preston North End
* Football League One (1): 1999–2000

;Manchester United
* FA Community Shield (1): 2013

;Individuelle
* LMA Manager of the Year (3): 2002–03, 2004–05, 2008–09
* Premier League Manager of the Month (10): november 2002, september 2004, januar 2006, februar 2008, februar 2009, januar 2010, mars 2010, oktober 2010, september 2012, mars 2013

## Referanser


## Eksterne lenker
* 
*  David Moyes' profil som manager på LeagueManagers.com
Trisomi

**Trisomi** er en genetisk mutasjon som gir ett ekstra kromosom til det normale kromosomparet. Dette ekstra arvematerialet er opphav til varierende grad av fysisk og psykisk funksjonshemming. Hvis ett ekstra kromosom er knyttet til kromosompar 21, gir dette altså tre versjoner av dette kromosomet, derav navnet trisomi 21, også kjent som Downs syndrom.

## Trisomi hos mennesker
Trisomi kan oppstå ved alle kromosomer. De fleste trisomier, som ved andre mutasjoner i arvematerialet, gir distinkte og alvorlige medfødte misdannelser. Et stort antall trisomier resulterer i spontanabort. De mest vanlige trisomier som overlever svangerskapet hos mennesker er:

*Trisomi 21 (Downs syndrom)
*Trisomi 18 (Edwards syndrom)
*Trisomi 13 (Patau syndrom)
*Trisomi 9
*Trisomi 8 (Warkany syndrom)

Trisomi 16 er den mest vanlige trisomi hos mennesker, og oppstår i mer enn 1 % av graviditeter. Denne tilstanden fører derimot vanligvis til spontanabort i første trimester.

## Eksterne lenker
* Aneuploidy Testing
* Aneuploidy FAQ
* Genetics of Aneuploids
* Aneuploidy: Trisomy and Monosomy
ALDI

**ALDI** er en dagligvarekjede opprinnelig fra Tyskland. Den er egentlig to separate selskaper, Aldi Nord og Aldi Sør, men er vanligvis beskrevet som én. Selskapets navn står for **Al**brecht-**Di**scount, hvor den første delen er grunnleggernes etternavn. Historisk sett blir ALDI omtalt som Tysklands første «ekte» lavpriskjede. I 2008 besto kjeden av over 7&nbsp;500 butikker med et begrenset utvalg til lave priser i 16 land med global omsetning på 29,3 milliarder euro (234,4 milliarder NOK). Navnet ALDI blir ikke brukt på alle kjedens butikker; i Østerrike og Slovenia er kjeden kjent som **Hofer**.

## Historie
Selskapet ble grunnlagt i 1948 av brødrene Karl og Theo Albrecht i Essen, Tyskland. Opprinnelig omfattet kjeden kun én, liten matbutikk. Albrecht-familien som eier Aldi Nord eier også den amerikanske dagligvarekjeden Trader Joe’s.

## ALDI på verdensmarkedet

**Aldi Nord** opererer  i:
* Nordlige Tyskland
* Belgia 
* Frankrike
* Luxembourg
* Nederland
* Polen
* Portugal
* Spania
* USA (som Trader Joe's)

**Aldi Süd** 
opererer i: 
* Sørlige Tyskland
* Australia (i Queensland, New South Wales, Victoria og ACT)
* Italia
* Irland
* Kina
* Ungarn
* Slovenia (som Hofer)
* Sveits (som  ALDI SUISSE)
* Storbritannia
* USA 
* Østerrike (som Hofer)

## Referanser


## Eksterne lenker
* 
* Aldi U.S.A.
* Aldi Tyskland (med lenker til alle Aldis internasjonale sider)
* Aldi Storbritannia
* Aldi Nord 
* Aldi Süd
* Aldi Australia
* Aldi Talk (på tysk)
* Yahoo! – ALDI Gruppen selskapsprofil
*  Internasjonalt Aldi-arkiv
Innerst

En **innerst** (av mellomlavtysk *insete*, egentlig «innsitter» eller av *indsitter*) var en person som leide et rom eller et hus hos andre, men hadde egen husholdning. Vedkommende kunne leve av et håndverk som skomaker, snekker eller skinnfellmaker. Noen tok tilfeldig arbeid for daglønn og andre levde av almisser. Begrepet «innerst» ble brukt i det norske bondesamfunnet fra midten av 1600-tallet og ved folketellingen 3. desember 1900. Betegnelsen var i utgangspunktet nøytral. En innerst kunne være velstående som levde av sin formue og tilhøre de øvre sosiale lag («kondisjonerte losjerende»), men stort sett tilhørte han underklassen på landsbygda. Noen forble innerster hele livet. Innersten var vanligvis mer underprivilegert enn husmannen og hadde som regel lavere status. Betegnelsen ble brukt i folketellingen i 1801 til dels i kombinasjon med andre kategorier som «fattig», «smed» eller «kårmann». Innerst kunne være en "retrettstilling" eller kunne være personer som ventet på å overta en gård eller en husmannsplass.

Schilbred definerer innerst som en losjerende med egen husholdning. Betegnelsen i Norge ble brukt om en person som leide husrom hos leilending eller husmann, men hadde sin egen husholdning. Betegnelsen ble brukt på landet. Schilbred siterer dansk ordbok fra 1833: «*sidder til Huse, boer til Leie, enten hos en Gaardmand eller en Huusmand; en Indsidder*». Innersten var en fri lønnsarbeider uten arbeidsplikt for husbonden. Innerster er omtalt i Christian Vs Norske Lov 3. bok, 21. kapittel «*Om Tienistefolk paa Landet og i Kiøbstæderne, Inderster og Løsgængere*». Etter loven hadde ugifte innerster plikt til å feste seg til tjeneste for et halvt eller helt år om gangen. Husmenn hadde eller kunne pålegges arbeidsplikt, noe som normalt ikke gjaldt for innerster. Innerster var normalt ikke involvert i gårdsdriften. De eldste folketellingen i Norge delte befolkningen på landet stort i bare tre hovedkategorier etter hvilken tilknytning de hadde til matrikulert jord: bonde, innerst og husmann.

Tittelen har vært brukt i mer eller mindre negative bemerkninger helt frem til i dag, for eksempel i diverse bygdebøker. I boken om husmannsplasser i Asker fortelles det om husmenn som hadde «innerst i huset» og i noen tilfeller var innersten en uføre eller fattig person som utløste tilskudd fra myndighetene. I gårdshistorie for Åfjord og Jøssund nevnes mange innerster, i noen tilfeller familier med barn, ektepar («Ole med kone losjerer som innerst») eller innerst i egen familie («husbondens bror», «innerst hos faren», «fremdeles som innerst hos faren»). I boka om Grue fortelles det også om innerster for eksempel en som «*er kalt husmann, men var helst innerst hos broren*», og en kvinne som ble innerst på en annen gård da mannen døde.

## Referanser


## Eksterne lenker
* Innerst SNL
Fylkesvei 4720

**Fylkesvei 4720** går mellom Nesflaten og Bråtveit i Suldal kommune i Rogaland. Frem til 2019 hadde veien betegnelsen fylkesvei 691.

## Kommuner og knutepunkter

* Kilentunnelen (460 m)
*Roalkvam

* Flossånatunnelen (446 m)

* Baksmettunnelen (316 m)

## Eksterne lenker
* Vegvesenets vegkart 
*
Verdensborger av gemytt

***Verdenborger av gemytt*** er en forestilling basert på Ibsens Peer Gynt som ble satt opp i Ibsenåret 2006 med Dennis Storhøi i hovedrollen. Den hadde premiere på Hurtigruten, men ble også spilt flere steder i Norge i løpet av året. I oktober ble det satt opp en konsertversjon i Central Park, New York som var en blanding av denne forestillingen og Peer Gynt-stemnet ved Gålåvatnet. Forestillingen var på turné i Norge i 2008.
Big Hits and Nasty Cuts

***Big Hits and Nasty Cuts, The Best of Twisted Sister*** er et samlealbum av Twisted Sister som ble gitt ut i 1992.

## Sporliste
# «We're Not Gonna Take It»
# «I Wanna Rock»
# «I Am (I'm Me)»
# «The Price»
# «You Can't Stop Rock'N'Roll»
# «The Kids Are Back»
# «Shoot 'Em Down»
# «Under The Blade»
# «I'll Never Grow Up, Now!»
# «Be Chrool To Your Scuel»
# «What You Don't Know Sure Can Hurt You» (*Live Versjon*)
# «Destroyer» (*Live Versjon*)
# «Tear It Loose» (*Live Versjon*)
# «It's Only Rock'N'Roll» (*Live Versjon*)
# «Let The Good Times Roll/Feel So Fine» (*Live Versjon*)

## Eksterne lenker
*
Nesbøtunnelen

**Nesbøtunnelen** er en tunnel på fylkesvei 50 i Aurland kommune i Vestland. Tunnelen er 2510 meter lang og går mellom Berdalen (Berdalstunnelen) i vest og Nesbøvatnet i øst. Nesbøtunnelen er i likhet med Berdalstunnelen helt rett, med unntak av åpningene som er gitt en krumning på grunn av lysforholdene. Når en kommer ut av tunnelen på Nesbøsida, kan en få et glimt av Nesbøgaldene.

Tunnelen ble tatt i bruk for allmenn trafikk i juli 1974, som en del av veianlegget Hol-Aurland.

## Se også
*Berdalstunnelen
*Veitunneler i Norge

## Referanser
O-fag (radioprogram)

***O-fag*** er et norsk radioprogram med Ylvis-brødrene som gikk på NRK Radio sommeren 2006 og 2008. Programmet var en blanding av humor og faktaopplysninger. Det ble sendt på P3 og gikk fredager mellom kl. 18 og 19. Programmet hadde faste spalter som for eksempel, oppgave med straff, morsekurs og SSP (stein, saks eller papir), samekurs, Ibux, Nederlandske telefoner, spørretime og det paranormale hjørnet.  

Den tynne tråden i programmet var O-fag eller orienteringsfag, et barneskolefag som ble fjernet i skolereformen Reform 97, der man ble undervist i alt fra naturfag og geografi til samfunnsvitenskap og historie.   

Hele programserien er utlagt på podkast.

## Referanser
 

## Eskerne lenker
* Hjemmeside på P3
* Programmet på podkast
Spellemannprisen 1997

**Spellemannprisen 1997** var den tjuesjette utgaven av Spellemannprisen og ble delt ut i Chateau Neuf i Oslo fredag 3. april 1998. Espen Lind vant hele tre priser for sitt album *Red* og singelen «When Susannah Cries». Bjørn Eidsvåg ble Årets spellemann mens Lene Nystrøm ble tildelt juryens spesialpris. Ny klasse av året var hardrock som ble vunnet av Motorpsycho. Klassene popgruppe, popsolist og årets artist erstattet klassene kvinnelig og mannlig artist, gruppe og årets album, mens klassene klassisk musikk og erstattet kammermusikk og orkestermusikk.

For første gang var prisutdelingen todelt og ble delt ut på en fredag. Første del ble viet pop, rock og beslektede klasser mens andre del omfattet kategorier som folkemusikk, gammeldans, jazz og viser. NRK produserte og overførte utdelingen direkte på NRK1 og NRK P1. Claus Wiese og Herborg Kråkevik ledet hver sin del av utdelingen.

## Vinnere

## Øvrige nominerte
Popsolist:
* Morten Abel – *[[Snowboy]]*
* Finn Coren – *The Blake Project: Spring*
* Kari Rueslåtten – *Spindelsinn*

Popgruppe:
* deLillos – *[[Stakkars]]*
* D'Sound – *Spice of Life*
* Søsterhjemmet – *Susa i hodet*

Rock:
* Kåre & the Cavemen – *Jet Age*
* Savoy – *[[Lackluster Me]]*
* Seigmen – *[[Radiowaves]]*

Hardrock:
* Clawfinger – *The Biggest and Best*
* Funny Farm – *[[Amputate]]*
* Motorpsycho – *[[Angels and Daemons at Play]]*
* TNT – *[[Firefly (TNT-album)|Firefly]]*

Dance/techno:
* N-Light-N – *Deep Green*
* Those Norwegians – *Kaminsky Park*
* Warlocks – *[[Top Notch]]*

Folkemusikk:
* Sinikka Langeland – *Strengen var af røde guld*
* Berit Opheim – *Eitt steg*
* Gunnar Stubseid og Ale Möller – *Reisaren*

Danseorkester/gammaldans:
* Ove Bjørken – *Landstryker*
* Sven Nyhus Sekstett – *Grimen*

Jazz:
* Arild Andersen – *Hyperborean*
* Bendik Hofseth – *Colours*
* Olga Konkova, Carl Morten Iversen og Audun Kleive – *Going with the Flow*

Klassisk musikk:
* Vertavokvartetten – *Schumann: String Quartets no. 2 & 3*
* Leif Ove Andsnes – *Schumann: Klaversonate no. 1 & Fantasie*
* Truls Mørk og Lars Vogt – *Prokofiev, Shostakovich; Cello sonatas. Stravinsky; Suite Italienen*

Samtidsmusikk:
* Cikada – *Svorsk, swegian'
* [[Cikada]], [[Bjørg Værnes]], [[Anders Brunsvik]], [[Anne Gjevang]], [[Peter Herresthal]], [[Stavanger Symfoniorkester]] – *Antonio Bibalo – Portrait*

Viser og viserock:
* [[Jan Eggum]] – *Dingli bang*
* [[Bjørn Eidsvåg]] – *På svai*
* [[Fabel (band)|Fabel]] – *Flørt*

Åpen klasse:
* [[Ole Edvard Antonsen]] – *Read My Lips*
* [[Gli Scapoli]] – *Everything Must Change*
* [[SKRUK]] – *Landet vi kommer fra*
* [[Timbersound]] – *Hotel Oslo*

Barneplate:
* [[Anne Grimstad Fjeld]] – *Seljåsen*
* [[Minken Fosheim]] – *Eventyret om Grieg*
* [[Gustav Lorentzen]] – *Amadeus*
 
Årets nykommer:
* [[D'Sound]] – *Spice of Life*
* [[N-Light-N]] – *Deep Green*
* [[Palace of Pleasure]] – *Emperor Norton''

Årets låt:
* Morten Abel - «Lydia»
* Søsterhjemmet - «Susa i hodet»
* Trang fødsel - «Kursiv»

## Kilder
* 
* 
*
Helena Suková

**Helena Suková** (født 23. februar 1965 i Praha i daværende Tsjekkoslovakia) er en tsjekkisk tidligere profesjonell tennisspiller.

Suková ble profesjonell tennisspiller i januar 1983 og var aktiv til 1998. Hun vant i løpet av sin tenniskarriere 10 single- og 73 doubleturneringer hvorav 14 Grand Slam-titler. Hun vant ingen Grand Slam-turnering i single men hun var i fire finaler. Hun var som best nummer 4 på rankingen som singlespiller og hun som nummer 1 i double. 

Hun har også vunnet to olympiske sølvmedaljer; i double sammen med Jana Novotná i 1988 og 1996. 

## OL-medaljer
* OL 1988  Seoul - sølv i tennis (double damer, sammen med Jana Novotná).
* OL 1996  Atlanta - sølv i tennis (double damer, sammen med Jana Novotná).

## Grand Slam-titler
*  **[[Australian Open]]:**
** Double kvinner 1990 (sammen med Jana Novotná)
** Double kvinner 1992 (sammen med Arantxa Sánchez Vicario)
*  **[[French Open]]:**
** Double kvinner – 1990 (sammen med Jana Novotná)
** Mixed double – 1991 (sammen med sin bror Cyril Suk III)
*  **[[Wimbledon (tennis)|Wimbledon]]:**
** Double kvinner – 1987 (sammen med Claudia Kohde-Kilsch)
** Double kvinner – 1989 (sammen med Jana Novotná)
** Double kvinner – 1990 (sammen med Jana Novotná)
** Mixed-double – 1994 (sammen med Todd Woodbridge) 
** Double kvinner – 1996 (sammen med Martina Hingis)
** Mixed-double – 1996 (sammen med sin bror Cyril Suk III)
** Mixed-double – 1997 (sammen med sin bror Cyril Suk III)
*  **[[US Open (tennis)|US Open]]:**
** Double kvinner – 1985 (sammen med Claudia Kohde-Kilsch) 
** Double kvinner – 1993 (sammen med Arantxa Sánchez Vicario)
** Mixed-double – 1993 (sammen med Todd Woodbridge)

## Referanser


## Eksterne lenker
* 
*
Tele-snaps

**Tele-snaps** er fotografier av BBC-sendinger tatt av John Cura før man fikk videospillere. For mange eldre TV-produksjoner er tele-snaps de eneste bildene som i dag finnes av disse produksjonene. Fra 1947 til 1968 eide Cura et firma som solgte over 250 000 tele-snaps som han hadde tatt. Fotografiene ble tatt på halvparten av området som normalt ble brukt av bilde på en 35 mm-film med en eksponeringstid på 0,04 sekunder. De ble for det meste kjøpt av skuespillere og regissører, slik at de fikk en kopi av arbeidet sitt før man kunne kjøpe videospillere til hjemmebruk. Fra 1990-tallet og frem til i dag har mange tele-snaps blitt brukt til å lage uoffisielle rekonstruksjoner av *[[Doctor Who]]*-episoder som ikke lenger finnes. Disse blir brukt sammen med lyden fra episodene som kommer fra opptak tatt opp av seere da de først ble vist på TV.

## Eksterne lenker
* Side om John Cura .
Brusand

**Brusand** er en bygd og et tettsted i Hå kommune sør på Jæren i Rogaland. Tettstedet hadde  innbyggere per , og ligger langs fylkesvei 44, mellom Vigrestad og Ogna. Brusand ligger på en smal sandstripe mellom Bjårvatnet og havet. Her finner man en sandstrand som er 7 kilometer lang. Mellom stranda og bygda finnes Norges eneste naturlige lagune. På Brusand finner du også de såkalte Hitlertennene, dette er minnesmerker etter 2. verdenskrig. 
På Brusand finner man også det største gulrotpakkeriet i Norge, Bru Gard.

Brusand har et fotballag kalt Brusand IL, her spiller personer både fra Brusand, Ogna og Sirevåg. Draktene til Brusand IL har grønne og gule striper. 
Laget har to fotballbaner som brukes: Om sommeren blir fotballbanen på Brusand brukt, og om vinteren spilles det på kunstgrasbanen på Ogna.

## Jærbanen
Brusand stasjon ligger 54,17 kilometer fra Stavanger på Sørlandsbanens kilometer 544,77. Den ligger 2,8 meter over havet. Det har vært stasjon på Brusand siden 1879, ett år etter Jærbanens åpning.

## Referanser
Xerofytt

**Xerofytter** beskriver planter av et hvilket som helst slag som er spesielt tilpasset å vokse i tørre og karrige forhold.

Xerofytter har gjerne et omfattende rotsystem som forsyner dem med vann og annen næring som gjør dem i stand til å leve under svært tørre forhold, som i ørkenområder, halvørken og på tørre stepper. Xerofytter har en xeromorf oppbygning med morfologiske og anatomiske særtrekk som gir liten transpirasjon og dermed lavt vannforbruk når spalteåpningene er lukket. Spalteåpningene åpnes når tilgangen på vann er god, og plantene har da en transpirasjon som ligner andre planter.

## Se også
* Ekstremofil organisme
* Halofytt
* Sukkulent
Provent

**Provent** var middelalderkirkens svar på bondesamfunnets kår-ordning. Å kjøpe seg «provent» ville si å kjøpe seg en plass i et kloster ved å betale med fast eiendom. Man overdro en fast eiendom til klosteret, og fikk et livslangt underhold i klosteret tilbake. Enkelte kjøpte seg provent fordi de så på det som en slags form for alderstrygd. Ytelsene man kunne kreve av klosteret når man hadde kjøpt seg provent sto i forhold til betalingen man hadde gitt. Overdragelse av stor eiendom til klosteret kunne medføre at man fikk disponere egen residens med tjenerstab, mens overdragelse av mindre eiendom kunne gi fellesrom og arbeidsplikt i klosteret.
Jana Novotná

**Jana Novotná** (født 2. oktober 1968 i Brno i daværende Tsjekkoslovakia, død 19. november 2017 i Tsjekkia) var en tsjekkisk profesjonell tennisspiller som representerte Tsjekkia og Tsjekkoslovakia.

Novotná vant 24 single- og 76 doubleturneringer i løpet av sin tenniskarriere og som best var hun nummer 2 (1997) på rangeringen over verdens beste kvinnelige singlespillere. Hun vant 17 Grand Slam-titler, én i single, tolv double og fire i mixed double.

Hun spilte sin første Grand Slam-finale i 1991 da hun møtte Monica Seles i Australian Open og tapte. I 1993 spilte hun sin andre Grand Slam-finale, i Wimbledon. Hun hadde på veien til finalen beseiret både Gabriela Sabatini og Martina Navrátilová. I finalen møtte hun Steffi Graf og etter 1–1 i sett ledet Novotná 4–1 i det siste og avgjørende settet og var på vei mot sin første Grand Slam-tittel. Men Graf snudde kampen og vant siste sett 6–4 etter at spillet til Novotná gikk fullstendig i vranglås. En gråtende Novotná ble trøstet av Katharine, hertuginne av Kent.

Hun tapte også Wimbledon-finalen i 1997, da til Martina Hingis. Året etter, i Wimbledon, møtte hun Martina Hingis i semifinalen og fikk sin revansj, og i finalen beseiret hun Nathalie Tauziat fra Frankrike og tok sin første og eneste Grand Slam-tittel i single. Tauziat var for øvrig den første franske kvinnelige finalisten i Wimbledon siden 1925 og Novotná ble med sine 29 år og 9 måneder den eldste spilleren som har vunnet singletittelen i Wimbledon i «Open Era» (etter 1968).

Novotná deltok også i Federation Cup 1987–93 og 1995–98. Hun spilte 45 kamper hvorav hun vant 33 og i 1988 var hun med å vinne cupen med det tsjekkiske laget.

Jana Novotna ble i 2005 opptatt i International Tennis Hall of Fame.

Jana Novotna døde av kreft.

## OL-medaljer
* OL 1988  Seoul - sølv i tennis (double damer, sammen med Helena Suková)
* OL 1996  Atlanta - sølv i tennis (double damer, sammen med Helena Suková)
* OL 1996  Atlanta - bronse i tennis (single damer).

## Grand Slam-titler
*  **[[Australian Open]]:**
** Mixed-double – 1988 (sammen med Jim Pugh)
** Mixed-double – 1989 (sammen med Jim Pugh)
** Double kvinner – 1990 (sammen med Helena Suková)
** Double kvinner – 1995 (sammen med Arantxa Sanchez Vicario)
*  **[[French Open]]:**
** Double kvinner – 1990 (sammen med Helena Suková) 
** Double kvinner – 1991 (sammen med Gigi Fernandez) 
** Double kvinner – 1998 (sammen med Martina Hingis)
*  **[[Wimbledon (tennis)|Wimbledon]]:**
** Double kvinner – 1989 (sammen med Helena Suková)
** Mixed-double – 1989 (sammen med Jim Pugh)
** Double kvinner – 1990 (sammen med Helena Suková)
** Double kvinner – 1995 (sammen med Arantxa Sanchez Vicario)
** Single kvinner – 1998 (hun beseiret Nathalie Tauziat med 6-4, 7-6 i finalen)
** Double kvinner – 1998 (sammen med Martina Hingis)
*  **[[US Open (tennis)|US Open]]:**
** Mixed-double – 1988 (sammen med Jim Pugh)
** Double kvinner – 1994 (sammen med Arantxa Sanchez Vicario)
** Double kvinner – 1997 (sammen med Lindsay Davenport) 
** Double kvinner – 1998 (sammen med Martina Hingis)

## Referanser

## Eksterne lenker
*
Mittweida

**Mittweida** er en stor kretsby i Landkreis Mittelsachsen i Fristaten Sachsen i Tyskland. Byen ligger ved elven Zschopau, 18 kilometer nord for Chemnitz, og 54 kilometer vest for Dresden. Byen er sete for forvaltningsfellesskapet Mittweida og har 15&nbsp;726 innbyggere (31. desember 2009).

Großhartmannsdorf var en kommune i Kreis Hainichen fra 1952 til 1990. Fra 1990 frem til 1. august 1994 var den innlemmet i Landkreis Mittweida, og fra 1. august 1994 i Landkreis Freiberg. Den 1. august 2008 ble byen en del av Landkreis Mittelsachsen.

## Bilder

File:Zschopau River from Mittweida.jpg|Elven Zschopau
File:Mittweida-Rochlitzer-Strasse-4.jpg|Rochlitzer Straße
File:Mittweida-Markt-1.jpg|Torget
File:Baumwollspinnerei-MW.jpg|Bomullsspinneri


## Referanser


## Eksterne lenker
*
Kreuzlingen

**Kreuzlingen** er en by i Sveits, og ligger ved Bodensjøen ved grensen til byen Konstanz i Tyskland.

## Referanser


## Eksterne lenker
*
Joachim Rafaelsen

**Joachim Daniel Rafaelsen** (født 31. januar 1975) er en norsk skuespiller. Rafaelsen gikk ut fra Teaterhøgskolen i 2000.

## Teater
De første rollene han spilte var ved Det norske teatret, der han var med i *[[Romeo og Julie]]* og *[[Ronja Røverdatter]]*.

Per 2006 var han ansatt på Hålogaland Teater, hvor han hadde jobbet siden høsten 2003.

Fra 2016 er han tilbake ved Det Norske Teatret i Oslo.

## Film og TV
Rafaelsen filmdebuterte som femtenåring, da han spilte Ole i *[[Håkon Håkonsen (film)|Håkon Håkonsen]]*. Han var dessuten med i filmene *[[Glasskår (film)|Glasskår]]* som «Remi», *[[Jeg er Dina]], [[Hawaii-Oslo]], [[Sønner]]* og *[[Elling (film)|Elling]]* (som Haakon Willum). I NRKs TV-serie *[[Lekestue (TV-serie)|Lekestue]]* hadde han en sentral birolle som «Glør». Han medvirket også i TV-serien *[[Sejer]]* på NRK. I 2006 spilte han «Christopher Due» i miniserien *[[En udødelig mann]]*, og i 2010 den mannlige birollen i spillefilmen *[[Sykt lykkelig]]*.

## Referanser


## Eksterne lenker
*
Bayern rundt

**Bayern rundt** er et tysk sykkelritt. Rittet startet i 1980, men var et amatørritt de første ni årene. Rittet holdes som regel i mai og er ca. 800 kilometer (varierer fra år til år) fordelt på fem etapper.

## Vinnere

## Eksterne lenker
*
Inkarnasjon

**Inkarnasjon** (fra latin *carne*, «kjøtt») er det samme som legemliggjørelse og menneskevordelse. Det er sjelens manifestasjon som en trefoldig personlighet – mental, emosjonell og fysisk. I religiøs forstand betyr inkarnasjon at guder tar form som menneske eller dyr. I den kristne tro snakker man om inkarnasjon i forbindelse med at Gud tok menneskeform da han kom ned til jorden som Jesus Kristus.

## Se også
* Personifikasjon

## Kilder
*
Didier Ya Konan

**Didier Ya Konan** (født 1984) er en ivoriansk tidligere fotballspiller som sist spilte angrep for den tyske 2. Bundesliga-klubben Fortuna Düsseldorf. Tidligere har han spilt for Rosenborg, etter å ha blitt kjøpt fra den ivorianske klubben ASEC Abidjan. Ya Konan var blant tre nominerte til «Årets spiller» i Afrika i 2006.

11. august 2009 ble en 3-årskontrakt med tyske Hannover 96 underskrevet.

Ved slutten av 2014/15-sesongen forlot Ya Konan Hannover 96 og gikk til Al-Ittihad i Saudi Professional League. Han gikk tilbake til Hannover 96 der en 1-årskontrakt ble underskrevet.

## Referanser


## Eksterne lenker
* 
* 
* Spillerprofil på RBK.no
Vanilla Coke

**Vanilla Coke** er en variant av Coca-Cola med ekstra vanilje lansert av The Coca-Cola Company. Drikken var tilgjengelig i norske butikker fra 2002 av, men forsvant raskt igjen. Derimot har drikken i praksis vært tilgjengelig i USA fra 50-tallet i restauranter og kafeteriaer hvor man selv hadde mulighet til å legge til ekstra smak. Masseproduksjon startet 15. mai 2002 som en del av en større plan mot rivalen Pepsi og andre brusprodusenter. I 2004 var drikken tilgjengelig i 30 land.

Per 2009 har Vanilla Coke en begrenset tilstedeværelse i Norge. Enkelte dagligvarebutikker selger importerte amerikanske bokser. Drikken er tilgjengelig i bl.a. Danmark, Sverige og Finland.

## Historie
Vanlig Coca-Cola inneholder fra før små mengder med vanilje. Coca-Cola Company testet en coladrikk med ekstra vanilje første gang under Verdensutstillingen 1982 i Knoxville i Tennessee. Etter introduksjonen av Cherry Coke og den mislykkede New Coke så selskapet seg nødt til å komme med en radikalt ny variant cola. Ikke før i april 2002 begynte ryktet å gå om at Coca-Cola Company planla en ny brus. Senere den samme måneden annonserte selskapet at Vanilla Coke ville bli lansert allerede i mai 2002.

Selskapet startet masseproduksjon 15. mai det året og neste år, 2003, var Vanilla Coke lansert på det amerikanske og europeiske markedet pluss i Australia og New Zealand. I 2004 var drikken lansert i over 30 land.

## Produktinformasjon

### Ingredienser

### Varianter
*Coke Vanilla (vanlig)
*Diet Coke Vanilla (lettvariant)
Tyskland rundt

**Deutschland Tour** (Tyskland rundt) er det største sykkelrittet i Tyskland. Før ble rittet holdt i mai/juni, men i 2005 ble rittet flyttet til august av UCI ProTour.

Rittet ble første gang arrangert i 1911, men har hatt ulike navn gjennom historien og det har vært kortere og lengre perioder der rittet ikke har blitt arrangert. 

Rittet ble ikke arrangert i perioden 2009–2017, men kom tilbake på 2.1-nivå i 2018.

## Resultater

## Referanser


## Eksterne lenker
*
Live at Hammersmith (Twisted Sister)

***Live at Hammersmith*** er et konsertalbum fra Twisted Sister, utgitt i 1994.

## Sporliste
### CD 1
# «What You Don't Know (Sure Can Hurt You)» 
# «The Kids Are Back» 
# «Stay Hungry» 
# «Destroyer» 
# «We're Not Gonna Take It» 
# «You Can't Stop Rock N' Roll» 
# «Knife in the Back» 
# «Shoot 'Em Down» 
# «Under the Blade» 

### CD 2
# «Burn in Hell» 
# «I Am, I'm Me» 
# «I Wanna Rock» 
# «SMF» 
# «We're Gonna Make It» 
# «Jailhouse Rock» (Detroit 1979)
# «Train Kept A-Rollin’» (Detroit 1979)

## Kilder
*